
NORME PROCEDURALE INTERNE

pentru organizarea şi desfăşurarea propriilor procedurilor de atribuire a contractelor de achiziţie publică ce au ca obiect Servicii sociale şi alte servicii specifice, prevăzute în anexa nr. 2 la Legea nr. 98/2016 privind achiziţiile publice, cu valoarea estimată fără TVA mai mică decât cea prevăzută la art.7, Alin. (1), lit d), cuprinsă în intervalul: de la 270.120 lei până la 3 741 750 lei (exclusiv).
Întocmit,

                                                              Daniela NANU
INTRODUCERE

Prezentele norme au fost întocmite pentru respectarea principiilor enunţate în art. 2 alin. 1 din Legea nr. 98/2016, ca urmare a aplicării art. 111 paragraful (9) alin (1) din Legea nr. 98/2016 privind achizițiile publice, prin care ,,atribuirea unui contract de achiziție publică/acord cadru care are ca obiect servicii sociale și alte servicii specifice, prevăzute în

Anexa nr. 2”, cu valoarea estimată fără TVA mai mică decât cea prevăzută la art.7, Alin. (1), lit d), cuprinsă în intervalul: de la 270.120 lei până la 3 741 750 lei (exclusiv).
CAP. I
Dispoziţii Generale

Prezentele Norme procedurale interne, denumite în continuare Norme au ca obiect stabilirea procedurii de atribuire a contractelor de achizițe publică/acrodurilor cadru reprezentate de Legea nr. 98/2016 privind achzițiile publice.

CAP. II
Definiții. Principii

 În sensul prezentelor norme, următorii termini se definesc astfel:

a) autoritate contractantă – Unitatea Administrativ Teritorială a comunei Mărăcineni, judeţul Argeş.
b) servicii – servicii din categoria celor cuprinse în Anexa nr. 2 la Legea nr. 98/2016 privind achizițiile publice

c) achizitie publica – dobandirea definitiva sau temporara de catre autoritatea contractanta a unor servicii din categoria celor cuprinse în Anexa nr. 2 la Legea nr.

98/2016 privind achizițiile publice

d) prestator – persoana juridică care prestează servicii din categoria celor cuprinse în Anexa nr. 2 Legea nr. 98/2016 privind achizițiile publice

e) ofertant – oricare prestator care a depus oferta;

f) operator economic – ofertantul care participa la procedura de atribuire si caruia i se poate atribui contractul de achizitie publica;

g) contract de achizitie publica – contract încheiat în formă scrisă între aurotitatea contractantă și prestator 

h) contract de servicii – contract de achizitie publică ce are ca obiect prestarea unuia sau mai multor servicii din categoria celor cuprinse în Anexa nr. 2 Legea nr. 98/2016 privind achizițiile publice;
i) caietul de sarcini – documentul ce cuprinde toate informațiile legate de obiectul contractului de servicii si de procedura de atribuire a acestuia;

j) oferta – documentație care cuprinde propunerea tehnică, propunerea financiară și orice formulare sau documente solicitate în documentația de atribuire;

k) propunere tehnică – document al ofertei elaborat pe baza cerintelor din caietul de sarcini stabilită de autoritatea contractantă;

l) propunere financiară – document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;

m) zi – zi calendaristică.

 Principiile care stau la baza atribuirii contractelor de servicii:

a) nediscriminarea – respectiv asigurarea conditiilor de manifestare a concurentei reale pentru cao rice operator economic, indiferent de nationalitate, de forma de organizare sau proprietate, sa poata participa la procedura de atribuiré si sa aiba sansa de a deveni contractant;

b) tratamentul egal – respectiv aplicarea în mod nediscriminatoriu a criteriilor de selectie si a criteriilor pentru atribuiré astfel încât orice prestator de servicii sa aiba sanse egale de a i se atribuí contractul de servicii;

c) recunoasterea reciprocă – respectiv acceptarea serviciilor, lucrărilor oferite în mod licit pe piața Uniunii Europene, a diplomelor, certificatelor, a altor documente, emise de autoritatile competente din alte state precum si a specificatiilor tehnice echivalente cu cele solicitate la nivel national;

d) transparenta – respectiv punerea la dispozitia tuturor celor interesati a informatiilor referitoare la aplicarea procedurii de atribuiré;

e) proportionalitatea – respectiv asigurarea corelatiei intre necesitatile autoritatii contractante, obiectul contractului de servicii si cerintele solicitate a fi indeplinite;

f) asumarea răspunderii – respectiv determinarea clara a sarcinilor si responsabilitatilor persoanelor implicate în procesul de achizitie publică, urmarindu-se asigurarea profesionalismului, impartialitatii si independentei deciziilor adoptate pe parcursul derularii acestui proces.

CAP III  Scopul procedurii
(1)Procedura are ca scop stabilirea principiilor si a cadrului legal necesar pentru atribuirea contractelor de achizitii publice ce au ca obiect servicii sociale si alte servicii specifice, prevazute in Anexa nr. 2 la Legea nr. 98/2016 privind achizitiile publice, a caror valoare estimata, fara TVA, este mai mică, egală sau mai mare decât 270.120 lei si mai mică, egală sau mai mare decat 3 741 750 lei, praguri prevazute in Legea nr. 98/2016 privind achizitiile publice. In cazul achizitiilor mixte sunt aplicabile prevederile art. 35 alin. (2) din Legea nr. 98/2016.
(2) Orice persoană fizică sau juridică care doreşte să participe și îndeplinește condițiile stabilite prin invitația de participare are dreptul de a participa, în condiţiile prezentelor norme, la procedura interna pentru atribuirea contractului de servicii.

CAP IV Etapele procedurii

(1)Procedura de atribuire prevăzută la art. 68 alin. (1) lit. h), aplicabilă în cazul serviciilor sociale şi al altor servicii specifice prevăzute în Anexa nr. 2, este o procedură proprie, autoritatea contractantă având obligaţia respectării principiilor prevăzute la art. 2 alin. (2).
 (2)În aplicarea dispoziţiilor alin. (1), în cazul achiziţiilor a căror valoare estimată este egală sau mai mare decât pragul valoric prevăzut la art. 7 alin. (1) lit. d), autoritatea contractantă are următoarele obligaţii suplimentare:
a.de a-şi face cunoscută intenţia de a achiziţiona respectivele servicii fie prin publicarea unui anunţ de participare, prin intermediul unui anunţ pe site-ul primariei: www.primariamaracineni.ro
b. de a publica un anunţ de atribuire a contractului.
(3) – Etapele procesului de achizitie publica sunt: 
a. etapa de planificare/pregatire a achizitiei; 

b. etapa de organizare a procedurii si atribuirea contractului/acordului-cadru; 

c. etapa de executare si monitorizare a contractului/acordului cadru.
(4) Etapele procedurii stabilite prin prezentele norme sunt următoarele:

a) Stabilirea necesității efectuării achiziției;

b) Elaborarea caietului de sarcini;

c) Publicitatea procedurii;

d) Raspunsurile la clarificările solicitate de ofertanți;

e) Primirea ofertelor;

f) Desemnarea Comisiei de evaluare;

g) Anularea procedurii de atribuire;

h) Raportul procedurii de atribuire.

Stabilirea necesității efectuării achiziției

Stabilirea necesității efectuării achiziției are ca scop determinarea necesarului de servicii pentru asigurarea bunei desfășurări a autorității contractante precum și a valorii estimate a contractului de servicii ce urmează a fi atribuit.
 Realizarea activităților prevăzute la art. 5 se concretizează prin întocmirea după caz, de către compartimentul de specialitate, personalul cu responsabilități a următoarelor documente:

a) Referatul de necesitate

b) Nota justificativă privind estimarea valorii achiziției publice, alegerea procedurii și a criteriului de atribuire

· Nota justificativă privind estimarea valorii achiziției publice a serviciilor de formare profesionala va fi elaborata si va cuprinde modalitatea de fundamentare a valorii estimate a achiziilor de servicii de pregatire profesionala/instruire care includ la pachet si serviciile conexe de cazare si masa prin identificarea clara a valorii cheltuielilor cu masa si cazarea, astfel incat sa poata fi asigurata comparabilitatea nivelului acestor cheltuieli cu limitele impuse de legiuitor prin dispozitiile specifice prevazute de HG nr. 714/2018, in vederea asigurarii respectarii principiului economicitatii, eficientei si eficacitatii utilizarii fondurilor publice.
· Modalitatea de alocare si executie a creditelor bugetare se face in conformitate cu prevederile legale, indiferent de modalitatea in care se realizeaza activitatea de pregatire profesionala/instruire, prin achitarea catre prestatorul de servicii, a sumelor diferentiat stabilite cu titlu de cazare si masa. 
Elaborarea caietului de sarcini

Elaborarea caietului de sarcini are ca scop stabilirea de către autoritatea contractantă a cerințelor privind eligibilitatea și înregistrarea ofertanților și capacitatea acestora de a îndeplini obligatiile contractuale, stabilirea regurilor ce trebuie respectate pe parcursul desfasurarii procedurii, stabilirea calendarului de aplicare a procedurii precum și stabilirea cerințelor privind nivelul calitativ si cantitativ al serviciilor necesar a fi prestat.

Caietul de sarcini va conține următoarele elemente:

a) Datele de identificare ale autorității contractante;

b) Sursa de finanțare a achizitiei;

c) Calendarul de aplicare a procedurii respectiv: data limita pentru solicitarea clarificarilor; data limita de raspuns la clarificari, data si ora limita de depunere a ofertelor.

d) Cerintele privind eligibilitatea și înregistrarea ofertanților;

e) Cerintele minime privind capacitatea tehnică și capacitatea economico-financiara, în masura în care se solicită;

f) Criteriile de calificare în măsura în care se solicită;

g) Specificațiile tehnice minime ale serviciilor necesar a fi prestate

h) Modul de elaborare și de prezentare a propunerii tehnice și financiare;

i) Perioada solicitată pentru valabilitatea ofertelor;

j) Criteriul de atribuire care se va aplica pentru stabilirea ofertei castigatoare;

k) Modul de comunicare
Publicitatea procedurii

Publicitatea procedurii are ca scop asigurarea de către autoritatea contractantă a transparenței atribuirii contractelor de servicii prin informarea prestatorilor, în calitate de potențiali ofertanți, cu privire la organizarea de către aceasta a unei proceduri de atribuire a unor astfel de contracte.

Publicitatea procedurii se realizează de către autoritatea contractantă cu minimum 5 zile lucrătoare înainte de termenul limită stabilit pentru depunerea ofertelor, prin una din urmatoarele modalități:

a) Transmiterea unei Invitatii de participare care se întocmește conform modelului prevăzut în Anexa 1 la prezentele norme;

b) Publicarea unui Anunt de participare care se întocmește conform modelului prevazut în Anexa nr 2 la prezentele norme.

În situatia în care publicitatea se realizeaza prin modalitatea prevazuta la lit.b, Anuntul se publica pe pagina web a autoritatii contractante, respectiv www.comunamaracineni.ro
În cazul în care valoarea achiziţiei  publice se încadrează în pragurile prevăzute la art. 7, alin. (5), din Legea nr. 98/2016: „(5) Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără TVA, este mai mică de 270.120 lei, respectiv lucrări, în cazul în care valoarea estimată a achiziţiei, fără TVA, este mai mică de 900.400 lei”, se va realiza prin cele 2 modalităţi:
· Din catalogul electronic SEAP;
· De la operatori economici de pe piaţa de profil, cu întocmirea unei note justificative din care să reiasă faptul că nu s-au regăsit in catalogul SEAP, operatori economici care să corespundă necesităţii. 
Primirea ofertelor

Primirea ofertelor are ca scop asigurarea înregistrării ca ofertanți, la procedura de atribuire organizata de autoritatea contractantă, a operatorilor economici care depun oferta în termenul limită stabilit în caietul de sarcini și în Invitatia/Anunțul de participare.

Operatorii economici au obligatia de a depune oferta la adresa, data și ora limită pentru depunere, stabilite în caietul de sarcini și în Invitația/Anunțul de participare.
Oferta depusă la o altă adresă decât cea stabilită sau după expirarea datei limită pentru depunere se returnează nedeschisă.
Continutul ofertelor

În vederea participării la procedura internă de atribuire a serviciilor, fiecare ofertant va depune o singură ofertă care să conțină:

· Certificat unic de inregistrare, în copie conform cu originalul

· Act constitutiv sau Statut, în copie, din care să reiasă că are ca obiect de activitate, o încadrare corespunzatoare obiectului contractului pentru care depune oferta;

· Formulare standard: (Anexa la prezenta procedura)
Răspunsuri la clarificarile solicitate de ofertanți

Orice operator economic interesat are dreptul de a solicita clarificări privind caietul de sarcini.

Autoritatea contractantă are obligația de a răspunde în mod clar, complet și fără ambiguități cât mai repede posibil, la orice clarificare solicitată, pentru o perioada care nu trebuie să depășească, de regulă, 3 zile de la primirea unei astfel de solicitări din partea operatorului economic.
Desemnarea comisiei de evaluare

(1)  Odată cu iniţierea aplicării procedurii interne de atribuire a contractului de servicii, se va constitui o comisie de evaluare formată din 3 membri permanenţi şi 2 membri de rezervă. Preşedintele comisiei se desemnează dintre membrii acesteia.

Deciziile comisiei de evaluare se iau cu votul a cel putin 2/3 dintre membrii sai cu drept de vot.

(2) Comisia de evaluare are următoarele atribuții:

a) deschiderea ofertelor;

b) verificarea îndeplinirii de către ofertanti a cerințelor privind eligibilitatea și înregistrarea, prevăzute în caietul de sarcini;

c) verificarea propunerilor tehnice prezentate de ofertanți, din punctul de vedere al modului în care acestea corespund cerințelor minime din caietul de sarcini;

d) verificarea propunerilor financiare prezentate de ofertanți, din punctul de vedere al încadrării în fondurile care pot fi disponibilizate pentru îndeplinirea contractului de achizitie publică;

e) stabilirea ofertelor care îndeplinesc conditiile pentru a fi respinse;

f) stabilirea ofertelor admisibile;

g) aplicarea criteriului de atribuire, astfel cum a fost prevazit in caietul de sarcini si stabilirea ofertelor castigatoare;

h) în cazuri justificate, elaborarea unui propuneri de anulare a procedurii de atibuire conform prezentelor norme;

i) elaborarea raportului procedurii de atribuire, astfel cum este acesta prevazut în prezentele norme.
j) Comunicare oferta castigatoare.
Pe parcursul desfăşurării întregii proceduri, membrii comisiei au obligaţia de a păstra confidenţialitatea asupra conţinutului ofertelor, precum şi asupra oricăror alte informaţii prezentate de către ofertanţi, a căror dezvăluire ar putea aduce atingere dreptului acestora de a-şi proteja secretele comerciale.
 Membrii comisiei de evaluare au obligaţia de a semna pe proprie răspundere o Declaraţie de confidenţialitate şi imparţialitate (Anexa 3) prin care confirmă, totodată, că nu se află în niciuna din situaţiile următoare:

a) este soţ sau rudă până la gradul al treilea inclusiv ori afin până la gradul al treilea, cu vreunul dintre ofertanţi;

b) în ultimii trei ani a avut contracte de muncă sau de colaborare cu unul dintre ofertanţi sau a făcut parte din consiliul de administraţie al acestora sau din orice alt organ dae conducere sau de administraţie al acestora;

c) deţine părţi sociale sau acţiuni din capitalul social subscris al unuia dintre ofertanţi.

Declaraţia de confidenţialitate şi imparţialitate trebuie semnată înainte de începerea şedinţei de deschidere.

În cazul în care unul dintre membrii desemnaţi în comisia de evaluare şi negociere constată că se află în una sau mai multe din situaţiile prevăzute in declaratie, atunci acesta are obligaţia de a solicita înlocuirea sa din componenţa comisiei respective.
In cazul in care unul dintre membrii desemnati in comisia de evaluare constata ca se afla intr-o situatie de conflict de interese, atunci acesta are obligatia de a solicita de indata inlocuirea sa din componenta comisiei respective. 

Situatiile privind conflictul de interese pot fi sesizate autoritatii contractante si de catre terti. 

In cazul in care sunt sesizate astfel de situatii, autoritatea contractanta are obligatia de a verifica cele semnalate si, daca este cazul, de a adopta masurile necesare pentru evitarea/remedierea oricaror aspecte care pot determina aparitia unui conflict de interese.
Evitarea situaţiilor de concurenţă neloială  si evitarea conflictului de interese:

Pe parcursul derulării procedurii interne de atribuire a contractului de servicii, va lua toate măsurile legale necesare pentru a combate apariţia eventualelor situaţii de concurenţă neloială sau conflict de interese şi orice alte fapte considerate contravenţii ori infracţiuni potrivit legii. În măsura în care aceste situaţii se produc se vor lua toate măsurile legale pentru contracararea lor.

 Pe parcursul procedurii de atribuire, autoritatea contractanta are obligatia de a lua toate masurile necesare pentru a preveni, identifica si remedia situatiile de conflicte de interese, in scopul evitarii denaturarii concurentei si asigurarii tratamentului egal pentru toti operatorii economici. 

In sensul art. 59 din L98/2016, prin conflict de interese se intelege orice situatie in care membrii personalului autoritatii contractante sau ai unui furnizor de servicii de achizitie care actioneaza in numele autoritatii contractante, care sunt implicati in desfasurarea procedurii de atribuire sau care pot influenta rezultatul acesteia au, in mod direct sau indirect, un interes financiar, economic sau un alt interes personal, care ar putea fi perceput ca element care compromite impartialitatea ori independenta lor in contextul procedurii de atribuire.
Anularea procedurii de atribuire

Autoritatea contractantă are obligația de a anula aplicarea procedurii pentru atribuirea contractelui de servicii în următoarele cazuri:

a) dacă nu a fost depusă nicio ofertă;

b) dacă toate ofertele depuse au fost respinse;

c) dacă este imposibilă încheierea contractului de servicii.
Eligibilitatea şi înregistrarea 
Va fi exclus din procedura pentru atribuirea contractului de servicii orice ofertant / candidat care se află în una din următoarele situaţii:

a) este în stare de faliment ori lichidare, afacerile îi sunt conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege;

b) prezintă informaţii false sau nu prezintă informaţiile solicitate de către autoritatea contractantă.
Raportul procedurii

Raportul procedurii de atribuire se elaborează înainte de încheierea contractului de servicii și cuprinde următoarele elemente:

a) denumirea achiziție și codul CPV;

b) obiectul contractului de servicii

c) denumirea/numele ofertanților participanți la procedură;

d) denumirea/numele ofertantilor respinși și motivele carea au stat la baza acestei decizii.

e) denumirea/numele ofertantului admis pe baza criteriilor stabilite de prezenta procedura.
Cap. V. Initierea procedurii de atribuire

(1) In cazul achizitiilor cu o valoare mai mica decat pragul valoric prevazut la art.7 alin.(1) lit. d) din Legea 98/2016, procedura se initiaza prin publicarea de catre autoritatea contractanta, pe site-ul www.comunamaracineni.ro. la rubrica ,, Anunturi”, a unui anunt de participare, in baza procedurii proprii, in cuprinsul caruia autoritatea contractanta va informa potentialii ofertanti despre intentia acesteia de a achizitiona servicii sociale si alte servicii specifice prevazute in Anexa nr. 2 la Legea nr. 98/2016;
(2) In cazul achizitiilor cu o valoare egala sau mai mare decat pragul valoric prevazut la art. 7 alin.(1) lit. d) din Legea 98/2016, procedura se initiaza prin publicarea de catre autoritatea contractanta, pe site-ul www.comunamaracineni.ro. la rubrica ,, Anunturi”, a unui anunt de participare, in baza procedurii proprii, in cuprinsul caruia autoritatea contractanta va informa potentialii ofertanti despre intentia acesteia de a achizitiona servicii sociale si alte servicii specifice prevazute in Anexa nr. 2 la Legea nr. 98/2016;

(3) Perioada intre data publicarii anuntului de participare si data limita de depunere/transmitere a ofertelor este de minim 5 zile. 
(4) Termenul prevazut la alin. (3) va fi cuprins in continutul documentatiei de atribuire, respectiv in cadrul strategiei de contractare(daca este cazul), care vor tine cont de complexitatea serviciilor care urmeaza a fi prestate.

Clarificari si erate: 

(1) In cazul in care, dupa publicarea unui anunt de participare, intervin anumite modificari fata de informatiile deja existente in acesta, autoritatea contractanta are obligatia de a transmite spre publicare un anunt de tip erata la anuntul initial de participare, care trebuie sa fie publicat nu mai tarziu de 3 zile lucratoare inainte de data stabilita pentru depunerea ofertelor sau cererilor de participare.

 (2) Orice operator economic interesat are dreptul de a solicita clarificari privind documentatia de atribuire, in timp util, respectiv cu cel mult 3 zile inainte de data limita pentru depunerea ofertelor.

 (3) Autoritatea contractanta va raspunde la orice clarificare solicitata in conditiile punctului (2), intr-o perioada de timp care nu trebuie sa depaseasca de regula 2 zie lucratoare, fara a dezvalui identitatea solicitantilor.

 (4) Solicitarile de clarificari se vor trimite numai in scris, in modalitatea si la datele de contact mentionate in anuntul de participare.

(5) In cazul solicitarilor de clarificari ce nu respecta conditiile punctului(2), autoritatea contractanta, daca considera necesar, poate totusi raspunde la solicitarea de clarificari, in masura in care perioada necesara pentru elaborarea si transmiterea raspunsului face posibila primirea acestuia de catre operatorii economici inainte de data-limita de depunere a ofertelor. (6) Autoritatea contractanta prelungeste perioada stabilita in anuntul de participare sau in documentele achizitiei pentru depunerea ofertelor/solicitarilor de participare, in conditiile prevazute de art. 153 din Legea nr. 98/2016 privind achizitiile publice, cu modificarile si completarile ulterioare. 

(7) Raspunsul la solicitare se elaboreaza in cazul proiectelor cu finantare externa, de echipa de proiect, in maxim o zi lucratoare, astfel incat sa se  poata respecta termenul prevazut la punctul (3).
Primirea ofertelor:

 (1) Ofertantii au obligatia de a depune oferta la adresa indicata, pana la data si ora limita pentru depunere, stabilite in anuntul de participare.

 (2) Ofertantii au obligatia de a elabora oferta in conformitate cu prevederile si in forma stabilita in documentatia de atribuire.

 (3) Ofertele pot fi transmise prin mijloace electronice: email, posta, curier sau depuse personal de catre ofertanti, la sediul indicat in anuntul de participare.

 (4) Oferta care este depusa/transmisa la o alta adresa decat cea stabilita de catre autoritatea  contractanta in cuprinsul documentatiei de atribuire/anuntului de participare/anuntului publicitar sau dupa expirarea datei-limita pentru depunere/transmitere, va fi respinsa, urmand a se returna nedeschisa.
Elaborarea şi înregistrarea ofertei

 (1) Ofertantul are obligaţia de a elabora oferta în conformitate cu prevederile menționate în invitația de participare și caietul de sarcini .

(2) Oferta are caracter ferm şi obligatoriu din punct de vedere al conţinutului pe toată perioada derulării achiziţiei publice, ofertantul având obligaţia de a exprima în ofertă preţul în lei, preţ care va rămâne neschimbat pe toată perioada desfăşurării procedurii de achiziţie publică.

(3) Ofertantul care nu respectă cerinţele din invitația de participare sau caietul de sarcini va fi descalificat de către autoritatea contractantă.

Criterii de calificare: 

(1) Autoritatea contractanta aplica criterii de calificare si selectie referitoare la: 

a) Motive de excludere, in conformitate cu capitolul IV, sectiunea a 6-a, paragraful 2 din Legea 98/2016;

 b) Criterii privind capacitatea de exercitare a activitatii profesionale, criterii privind situatia economica si financiara si capacitatea tehnica si profesionala, conform art. 173, 175 si 179 din Legea nr. 98/2016. 
Deschiderea/vizualizarea ofertelor
(1)Autoritatea contractanta are obligatia de a deschide/vizualiza ofertele si, dupa caz, alte documente prezentate de participanti, la data, ora si locul indicate in anuntul publicitar sau in anuntul de participare. 

(2) Sedinta de deschidere/vizualizare se finalizeaza prin intocmirea unui Proces verbal de deschidere a ofertelor semnat de membrii comisiei de evaluare, in care se consemneaza modul de desfasurare a sedintei respective, aspectele formale constatate la deschiderea/vizualizarea ofertelor.

Autoritatea contractanta are obligatia de a transmite un exemplar al procesului-verbal tuturor operatorilor economici participanti la procedura de atribuire, in cel mult 1 zi lucratoare de la deschiderea ofertelor, indiferent daca acestia au fost sau nu prezenti la sedinta respectiva.

(3) Orice decizie cu privire la calificarea ofertantilor sau dupa caz, cu privire la evaluarea ofertelor se adopta de catre comisia de evaluare in cadrul unor sedinte ulterioare sedintei de deschidere a ofertelor.

In sedintele urmatoare se analizeaza elementele principale ale fiecarei oferte, consemnandu-se totodata lista documentelor depuse de fiecare operator economic in parte si se intocmesc:

- Procesul verbal de analiza a documentelor de calificare

- Procesul verbal de analiza a documentelor propunerilor tehnice

- Procesul verbal de analiza a documentelor propunerilor financiare

- Raportul procedurii

- Comunicarea ofertei castigatoare
CAP VI Comisia de evaluare a ofertelor

(1)La ședințele comisie de evaluare, în scopul analizării în detaliu a ofertelor depuse, au dreptul de a participa numai membrii acesteia.

Comisia de evaluare are obligația de a analiza și de a verifica fiecare ofertă atât din punct de vedere al elementelor tehnice propuse, cât și din punct de vedere al aspectelor financiare pe care le implică.

Atributiile Comisie de evaluare sunt in ansamblu urmatoarele: 

a) deschiderea ofertelor si, dupa caz, a altor documente care insotesc oferta; 

b) elaborarea proceselor-verbale aferente fiecarei sedinte; 

c) verificarea indeplinirii criteriilor de calificare de catre ofertanti, in cazul in care acestea au fost solicitate prin documentatia de atribuire; 

d) verificarea conformitatii propunerilor tehnice prezentate de ofertanti cu prevederile din documentatia tehnica; Propunerea tehnică trebuie să corespundă cerințelor minime prevăzute în caietul de sarcini;

e) propunerea financiară trebuie să se încadreze în limita fondurilor care pot fi disponibilizate pentru îndeplinirea contractului de servicii necesar a fi atribuit.

f) elaborarea solicitarilor de clarificari si/sau completari necesare in vederea evaluarii ofertelor; 

g) stabilirea ofertelor inacceptabile si/sau neadecvate si/sau neconforme si a motivelor care stau la baza incadrarii acestora in fiecare din aceste categorii; 

h) stabilirea ofertelor admisibile; 

i) aplicarea criteriului de atribuire, astfel cum a fost prevazut in documentatia de atribuire, si stabilirea ofertei castigatoare; 

j) in cazuri justificate conform prevederilor prezentei proceduri, formuleaza propunerea de anulare a procedurii de atribuire; 

k) elaborarea si semnarea raportului procedurii de atribuire.

(2) Comisia de evaluare va respinge ofertele inacceptabile, neadecvate si neconforme, in conformitate cu art. 137 din HG. nr. 395/2016. 

(3) Ofertele care nu au fost respinse de comisia de evaluare in urma verificarii si evaluarii reprezinta oferte admisibile.

 (4) In cazul in care, in cadrul documentatiei de atribuire, a fost prevazuta obligatia indeplinirii unor criterii de calificare, comisia de evaluare are obligatia verificarii modului de indeplinire a acestor criterii de catre fiecare ofertant in parte.

 (5) Comisia de evaluare are obligatia de a analiza si de a verifica fiecare oferta atat din punct de vedere al elementelor tehnice propuse, cat si din punct de vedere al aspectelor financiare pe care le implica; propunerea tehnica trebuie sa corespunda cerintelor minime prevazute in caietul de sarcini; propunerea financiara trebuie sa se incadreze in fondurile care pot fi disponibilizate pentru indeplinirea contractului de achizitie publica, respectiv sa fie corelata cu elementele propunerii tehnice pentru a evita executarea defectuoasa a contractului, sa nu se afle in situatia prevazuta la art. 210 din Legea nr. 98/2016 sau sa nu reprezinte o abatere de la legislatia incidenta, alta decat cea in domeniul achizitiilor publice.   

 (6) Comisia de evaluare are obligatia de a stabili care sunt clarificarile si completarile formale sau de confirmare, necesare pentru evaluarea fiecarei oferte.
 (7) Comisia de evaluare va stabili termenul-limita pentru raspunsurile la solicitarile de clarificari in functie de volumul, complexitatea clarificarilor, completarile formale sau de confirmare necesare pentru evaluarea fiecarei oferte. 
Termenul astfel stabilit va fi cuprins intre 1-3 zile lucratoare. Comunicarea transmisa in sensul alin. (6) si (7) catre ofertant trebuie sa fie clara si sa defineasca in mod explicit si suficient de detaliat in ce consta solicitarea comisiei de evaluare. 
(8) In cazul in care la prezenta procedura proprie se prezinta un singur ofertant, oferta acestuia poate fi acceptata daca este admisibila.
(9) Autoritatea contractanta stabileste oferta castigatoare in maxim 15 zile lucratoare de la data si ora limita de depunere a ofertelor. Prin exceptie, in cazuri temeinic justificate, poate prelungi aceasta perioada. Prelungirea perioadei de evaluare se aduce la cunostinta operatorilor economici implicati in procedura in termen de maximum 2 zile.
CAP.VII Anularea procedurii de atribuire si reluarea procedurii:

 (1) Autoritatea contractanta are obligatia de a anula procedura de atribuire a contractului de achizitie publica/acordului cadru in cazurile si conditiile prevazute de art. 212 din Legea nr. 98/2016.

 (2) Decizia motivata de anulare a procedurii se consemneaza in raportul procedurii, asumat de presedintele si membrii comisiei de evaluare si care se transmite, in termen de 1 zi de la elaborare, spre aprobare conducatorului institutiei.

(3) Autoritatea contractanta are obligatia de a face publica decizia motivata de anulare a procedurii de atribuire pe site-ul www.comunamaracineni.ro, in cazul anuntului de participare si de a o comunica direct tuturor participantilor la procedura de atribuire, in termen de 1 zi lucratoare de la aprobarea deciziei de catre conducatorul institutiei. 

(4) Daca documentatia de atribuire care a fost aprobata nu a suferit modificari, procedura poate fi reluata prin publicarea, in conditiile legii, unui nou anunt, actualizat.
CAP.VIII  Raportul procedurii de atribuire si informarea ofertantilor:
 (1) Raportul procedurii de atribuire se elaboreaza inainte de incheierea contractului de prestari servicii de catre comisia de evaluare si se aproba de conducatorul institutiei.
 (2) Raportul procedurii de atribuire prevazut la alin.(1) trebuie sa cuprinda cel putin urmatoarele documente/informatii:
 a) denumirea si adresa autoritatii contractante, obiectul si valoarea contractului de achizitie publica/acordului cadru;
 b) atunci cand este cazul, motivele respingerii unei oferte care are un pret neobisnuit de scazut;
 c) denumirea ofertantului declarat castigator si motivele pentru care oferta acestuia a fost desemnata castigatoare; 
d) partea/partile din contractul de achizitie publica/acordul cadru pe care ofertantul declarat castigator intentioneaza sa o/le subcontracteze unor terti si denumirea subcontractantilor; 
e) justificarea motivelor privind alegerea procedurii de atribuire;
f) atunci cand este cazul, justificarea motivelor pentru care autoritatea contractanta a decis anularea procedurii de atribuire; 
g) atunci cand este cazul, conflictele de interese identificate si masurile luate in acest sens. 
3) in cazul in care conducatorul institutiei nu aproba raportul procedurii, prin decizie motivata: 
a) poate returna, o singura data, documentele achizitiei, comisiei de evaluare spre corectare sau reevaluare partiala; 
b) solicita o reevaluare completa, caz in care o noua comisie de evaluare va fi numita. 
CAP. IX Criteriul de atribuire al contractului de achizitie publica/acordului cadru:

(1) In procedura de atribuire derulata in baza prezentelor norme proprii, autoritatea contractanta va utiliza ca si criteriu de atribuire "cel mai bun raport calitate-pret”, conform art. 139 din HG nr. 395/2016 pentru aprobarea Normelor metodologice de aplicare a prevederilor referitoare la atribiurea contractului de achiziție publică/acordului-cadru din Legea nr. 98/2016 privind achizițiile publice.
CAP. X Incheierea acordului cadru/contractului de achizitie publica:
 (1) Autoritatea contractanta are obligatia de a incheia acordul cadru/contractul de achizitie publica cu ofertantul/ofertantii a/ale carui/caror oferta/oferte a/au fost stabilita/stabilite ca fiind castigatoare de catre comisia de evaluare
 2) Autoritatea contractanta are obligatia de a incheia acordul cadru/contractul de achizitie publica in perioada de valabilitate a ofertelor, 
3) In cazul participarii mai multor operatori economici la procedura de atribuire a contractului de achizitie publica ce are ca obiect servicii sociale si alte servicii specifice, prevazute in Anexa nr. 2 la Legea nr. 98/2016 privind achizitiile publice si fara a fi incalcate prevederile alin. (2), autoritatea contractanta are obligatia de a incheia contractul de achizitie publica dupa data transmiterii comunicarii privind rezultatul etapei evaluarii sau a finalizarii procedurii respective, dar nu inainte de expirarea termenului de 5 zile de la data transmiterii respectivei comunicari, in cazul achizitiilor cu o valoare mai mica decat decat pragul valoric prevazut la art.7 alin. (1) lit.d) din Legea 98/2016 si nu inainte de expirarea termenului de 10 zile de la data transmiterii respectivei comunicari, in cazul achizitiilor cu o valoare egala sau mai mare decat pragul valoric prevazut la art.7 alin.(1) lit.d) din Legea 98/2016.
 4) In urma finalizarii procedurii de achizitie publica autoritatea contractanta are obligatia de a publica un anunt de atribuire in termen de maximum 15 zile de la data incheierii contractului de achizitie publica/acordului cadru, precum si orice modificare a acestuia, in cazul achizitiilor cu o valoare egala sau mai mare decat pragul valoric prevazut la art.7 alin.(1) lit.d) din Legea 98/2016.
 (5) Etapa de finalizare a contractului de servicii: încheierea procedurii se produce atunci când comisia de evaluare întocmește raportul procedurii și face cunoscute datele selecției de oferte în comunicările adresate ofertanților; întocmirea dosarului de achiziţie publică.

(6) Procedura internă de atribuire pentru atribuirea contractului de servicii se poate desfăşura şi dacă se primeşte o singură ofertă care corespunde cerinţelor din documentația de atribuire.
CAP. XI Evitarea situaţiilor de concurenţă neloială  si evitarea conflictului de interese:

Pe parcursul derulării procedurii interne de atribuire a contractului de servicii, va lua toate măsurile legale necesare pentru a combate apariţia eventualelor situaţii de concurenţă neloială sau conflict de interese şi orice alte fapte considerate contravenţii ori infracţiuni potrivit legii. În măsura în care aceste situaţii se produc se vor lua toate măsurile legale pentru contracararea lor.

 Pe parcursul procedurii de atribuire, autoritatea contractanta are obligatia de a lua toate masurile necesare pentru a preveni, identifica si remedia situatiile de conflicte de interese, in scopul evitarii denaturarii concurentei si asigurarii tratamentului egal pentru toti operatorii economici. 

In sensul art. 59 din L98/2016, prin conflict de interese se intelege orice situatie in care membrii personalului autoritatii contractante sau ai unui furnizor de servicii de achizitie care actioneaza in numele autoritatii contractante, care sunt implicati in desfasurarea procedurii de atribuire sau care pot influenta rezultatul acesteia au, in mod direct sau indirect, un interes financiar, economic sau un alt 
interes personal, care ar putea fi perceput ca element care compromite impartialitatea ori independenta lor in contextul procedurii de atribuire
 CAP.XII Componenta dosarului de achiziție publică

Autoritatea contractantă are obligația de a întocmi dosarul achiziției publice, care trebuie să cuprinde cel puțin următoarele documente:

a. referatul de necesitate privind achiziţia de servicii/nota de fundamentare;

b. caietul de sarcini (nota de fundamentare);

c. dispozitia de numire a comisiei de evaluare;

d. declarațiile de confidențialitate și imparțialitate;

e. anuntul/invitatia de participare privind achiziţia de servicii;

f. procesele verbale de analiza 

g. raportul procedurii prin care s-a facut evaluarea ofertelor;
h. comunicările întocmite de către comisia de evaluare cu privire la rezultatul aplicării procedurii interne de atribuire a serviciilor;
i. contractul de servicii, semnat în formă autentică.

CAP. XIII Circuitul documentelor și semnăturile compartimentelor de specialitate

· Stabilirea responsabilităţilor privind întocmirea, avizarea şi aprobarea documentelor care constituie dosarul achiziției publice.

· Referatul de necesitate privind achiziţia de servicii/nota de fundamentare este întocmit/ă de Compartimentul de Specialite și aprobat/ă de ordomatorul principal de credite/primar al UAT - Mărăcineni.

· Nota justificativă privind estimarea valorii achiziției publice, alegerea procedurii și a criteriului de atribuire este întocmită de persoana responsabilă pe achiziții publice și aprobată de ordonatorul principal de credite/primar al UAT - Mărăcineni.
· Raportul procedurii de achiziție publică este întocmit de membrii Comisie de evaluare și aprobat de președinte.
· Contractul de servicii încheiat cu persoana fizică sau juridică a cărei ofertă a fost acceptată este întocmit de persoana responsabilă de contract, persoana desemnată să pună viza CFP și aprobat de primar.
CAP. XIV Dispoziţii finale
Prezentele norme procedurale pot fi completate, modificate sau abrogate de către ordonatorul principal de credite/primar al UAT– Mărăcineni.

Prezentele norme de procedură interna privind atribuirea contractelor de servicii intră în vigoare la data aprobării de către ordonatorul principal de credite/primar al UAT – Mărăcineni.
Întocmit,

                                                               Daniela NANU

